Anton Pilgram

Anton Pilgram (* okolo 1460, Brno – † 1516, Viedeň) bol staviteľ, sochár a architekt. 

Vzdelanie získal vo Viedni a v západnom Nemecku, značnú časť svojho života potom prežil v Brne (kam sa vrátil asi v roku 1495), kde sa po ňom zachovalo mnoho pamiatok. K jeho najznámejším dielam patrí portál na Starej radnici, ku ktorému sa vzťahuje i jedna z brnianskych povestí.

 Dielo 
 Rané realizácie 
Prvé samostatné práce realizoval v Švábsku:
 chrám sv. Juraja vo Schwieberdingene
 kaplnka sv. Vavrinca v Rottweile

 Stavby v Brne 
Do roku 1511 pôsobil v Brne:
 participácia na stavbe kostola sv. Jakuba (okolo r. 1502) (severná chrámová loď, predsieň, sakristia)
 sochárska výzdoba Židovskej brány (dokončená v r. 1508)
 portál Starej radnice (pred r. 1511)

 Ďalšie diela 
V rokoch 1511 – 1515 viedol kamenársku hutu pri dóme sv. Štefana vo Viedni.
 práce na Dóme svätého Štefana vo Viedni (po r. 1511), tu sa často označuje ako autor kazateľnice, podľa kamenárskej značky sa na jej realizácii pravdepodobne podieľal, ale jej návrh sa dnes skôr pripisuje Niclasovi Gerhaertovi van Leyden. Známa je hlava v okne, ktorá sa uvádza ako Pilgramov autoportrét, jeho ďalším príspevkom je asi podnožie organu
 rezbárske plastiky svätcov (uložené v Moravskej galérii)
 plastika sv. Petra mučeníka (pravdepodobne tiež autoportrét)

 Iné projekty 

 Externé odkazy 
Anton Pilgram na Encyklopédii Brna
Pilgram na stránkach Brna

 Zdroj 

Kategória:Narodenia v 15. storočí
Kategória:Úmrtia v 1516
Kategória:Osobnosti z Brna
Kategória:Nemeckí architekti
Kategória:Českí architekti
Kategória:Gotickí architekti
Kategória:Dejiny Brna
Kategória:Osobnosti na rakúskych poštových známkach